95/288/EY: Komission päätös, tehty 18 päivänä heinäkuuta 1995, neuvoston päätöksen 79/542/ETY muuttamisesta ja Meksikossa esiintyvää hevosten Venezuelan enkefalomyeliittiä koskevista suojatoimenpiteistä ja päätöksen 79/542/ETY muuttamisesta annetun neuvoston päätöksen 93/507/ETY kumoamisesta (ETA:n kannalta merkityksellinen teksti)



Virallinen lehti nro L 181 , 01/08/1995 s. 0042 - 0042



KOMISSION PÄÄTÖS, tehty 18 päivänä heinäkuuta 1995, neuvoston päätöksen 79/542/ETY muuttamisesta ja Meksikossa esiintyvää hevosten Venezuelan enkefalomyeliittiä koskevista suojatoimenpiteistä ja päätöksen 79/542/ETY muuttamisesta annetun neuvoston päätöksen 93/507/ETY kumoamisesta (ETA:n kannalta merkityksellinen teksti) (95/288/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiiveistä 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 18 artiklan 7 kohdan, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY (2), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 12 artiklan, sekä katsoo, että Meksikossa esiintyvää hevosten Venezuelan enkefalomyeliittiä koskevista suojatoimenpiteistä ja neuvoston päätöksen 79/542/ETY muuttamisesta 21 päivänä syyskuuta 1993 annetussa komission päätöksessä 93/507/ETY (3), sellaisena kuin se on viimeksi muutettuna päätöksellä 95/101/EY (4), määrätään suojatoimista hevosten Venezuelan enkefalomyeliittiä vastaan Meksikossa, Chiapan osavaltiossa esiintyi heinäkuussa 1993 hevosten Venezuelan enkefalomyeliittiä; uusia tapauksia ei kuitenkaan ole ilmoitettu elokuun 1993 ensimmäisen viikon jälkeen, yhteisön asiantuntijoiden Meksikossa suorittaman eläinlääkintätarkastuksen jälkeen selvisi, että eläinten terveydellistä tilaa hevoseläinten osalta valvotaan riittävästi; lisäksi meksikolaiset eläinlääkintäviranomaiset ovat lähettäneet komissiolle ja jäsenvaltioille yksityiskohtaisen selonteon tautitilanteen seuraamisesta ja todistukseksi siitä, että Meksikossa ei ole kahteen vuoteen esiintynyt hevosten Venezuelan enkefalomyeliittiä, on tarpeen kumota päätös 93/507/ETY, jotta voidaan jälleen mahdollistaa väliaikainen rekisteröityjen hevosten tuonti ja jälleentuonti sekä hevoseläinten tuonti Meksikosta; selvyyden vuoksi neuvoston päätös 79/542/ETY (5), sellaisena kuin se on viimeksi muutettuna komission päätöksellä 94/561/EY (6), olisi muutettava vastaamaan säädettyjä toimenpiteitä, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaisia, ON TEHNYT TÄMÄN PÄÄTÖKSEN: 1 artikla Kumotaan päätös 93/507/ETY. 2 artikla Poistetaan päätöksen 79/542/ETY liitteen ensimmäisessä kohdassa viittaus alaviitteeseen 6 alaotsikon "Elävät eläimet" palstalla "Erityishuomautukset" Meksikoon viittaavalla rivillä. 3 artikla Tätä päätöstä sovelletaan 7 päivästä elokuuta 1995 lähtien. 4 artikla Tämä päätös on osoitettu kaikille jäsenvaltioille. Tehty Brysselissä 18 päivänä heinäkuuta 1995. Komission puolesta Franz FISCHLER Komission jäsen (1) EYVL N:o L 268, 24.9.1991, s. 56 (2) EYVL N:o L 224, 18.8.1990, s. 42 (3) EYVL N:o L 237, 22.9.1993, s. 36 (4) EYVL N:o L 76, 5.4.1995, s. 21 (5) EYVL N:o L 146, 14.6.1979, s. 15 (6) EYVL N:o L 214, 19.8.1994, s. 17